**Polusjärven tuulipuisto** on Pohjois-Pohjanmaalla Pyhäjoen Polusjärvellä sijaitseva tuulivoimapuisto, jossa toimii 10 tuulivoimalaitosta. Niiden kokonaiskapasiteetti on 43 megawattia ja vuosituotanto noin 149 gigawattituntia. Voimalat on suunnitelltut ABO Wind Oy ja Greenpower Finland Oy, ja ne on rakentanut Suomen Hyötytuuli Oy, joka myös omistaa ne.

Yleistä
-------

Tuulivoimapuisto sijaitsee Pyhäjoen Polusperän kylän pohjoispuolella, kolme kilometriä Raahen kuntarajasta ja 21 kilometriä Pyhäjoelta itään. Tuulipuisto on 2,3 kilometriä pitkä, 2,3 kilometriä leveä ja sen kaikki tuulivoimalat sisällensä sulkevan alueen pinta-ala on noin 2,8 neliökilometriä. Kaava-alueen pinta-ala on kuitenkin 5,8 neliökilometriä. Tuulipuisto sijaitsee Pakokorven, Sudenselän ja Maitolampinkankaan ympäristössä. Tuulivoimalat sijaitsevat 95–103 metrin korkeudella mpy.

Tuulivoimalaitokset ovat Vestasin valmistamaa Vestas V150 -mallia. Niiden napakorkeus on 160 metriä, tuuliturbiinin halkaisija 150 metriä ja kapasiteetti 4,3 megawattia.

Tuulipuiston alueelle on rakennettu viisi kilometriä huoltoteitä, jotka alkavat Polusjärven kylältä. Samoja teitä hyödyntää viereinen Oltavan tuulivoimapuisto. Sähkönsiirtoa varten tornien välille on rakennettu maakaapelit ja alueen länsipuolelle sähköasema, josta on vielä maakaapeli 110 kilovoltin sähkölinjaan. Sähköasema sijaitsee viereisen Oltavan tuulipuiston sisäalueella. Samaan voimalinjaan on liitetty muitakin tuulivoimapuistoja alueella.

Rakentaminen
------------

Tuulivoimapuiston suunnittelu alkoi, kun ABO Wind Oy ja Greenpower Finland Oy kehittelivät hanketta yhdessä. Kehittelyyn kuuluivat esimerkiksi ympäristövaikutuksien arviointi (YVA) ja paikallisten mielipiteiden kuuleminen.. Tuulivoimapuiston osayleiskaava hyväksyttiin Pyhäjoen kunnanvaltuustossa 17.5.2017. Tämän jälkeen Hyötytuuli Oy osti hankkeen itselleen vuonna 2018. Hyötytuuli Oy teki seuraavana vuonna 2019 päätöksen investoida Polusjärven tuulivoimapuistoon 10 tuulivoiman rakentamiseksi alueelle. Eltel sai rakentaa perusrakenteet, ja tuulivoimalaitokset toimittaa Vestas. Rakennustyöt alkoivat tammikuussa 2020, ja voimalaitokset kuljetettiin paikalle Raahen satamasta heinäkuussa 2021. Tuulivoimapuiston piti aloittaa sähköntuotanto marraskuussa 2021 , mutta voimalan osien kuljetuksien viivästymisen takia se valmistui vasta vuoden 2022 puolella.

Katso myös
----------

* Luettelo Suomen tuulivoimaloista

Lähteet
-------

1. 1 2 3  Tuulivoimaloiden kuljetukset ja pystytys Pyhäjoen Polusjärven tuulipuistoalueella alkavat *hyotytuuli.fi*.  27.8.2019. Pori:  Hyötytuuli Oy. Viitattu 5.11.2023.
2. 1 2 3 4 5 6 7  Polusjärven tuulipuisto *hyotytuuli.fi*. Pori:  Hyötytuuli Oy. Viitattu 5.11.2023.
3. ↑  Polusjärvi *www.thewindpower.net*.  4.7.2018. Ranska:  The Wind Power. Viitattu 5.11.2023. (englanniksi)
4. 1 2 3 4  Polusjärven tuulipuiston osayleiskaava - selostus (PDF) (s. 7, 14, 32–34, 61–64, 122–127)  2017. Pyhäjoki:  Pyhäjoen kunta. Viitattu 5.11.2023.
5. 1 2 3 4 5  Polusjärvi, Pyhäjoki (sijainti maastokartalla) *Karttapaikka*. Helsinki:  Maanmittauslaitos. Viitattu 5.11.2023.
6. 1 2  Polusjärven tuulipuiston osayleiskaava - kartta (PDF)  2017. Pyhäjoki:  Pyhäjoen kunta. Viitattu 5.11.2023.
7. 1 2  Vestas V150/4000-4200 *www.thewindpower.net*.  4.7.2018. Ranska:  The Wind Power. Viitattu 5.11.2023. (englanniksi)
8. 1 2 3 4  Polusjärven tuulivoimahanke, Pyhäjoki *ymparisto.fi*.  2.6.2016. Oulu:  Pohjois-Pohjanmaan ELY-keskus. Viitattu 5.11.2023.
9. 1 2  Suomen Hyötytuuli on tehnyt Polusjärven tuulipuiston rakentamiseen liittyviä sopimuksia *hyotytuuli.fi*.  27.8.2019. Pori:  Hyötytuuli Oy. Viitattu 5.11.2023.
10. ↑  Polusjärven tuulivoimahanke – Pyhäjärvi *abo-wind.com*. Viitattu 5.11.2023.
11. ↑  Polusjärven tuulipuiston osayleiskaava  2017. Pyhäjoki:  Pyhäjoen kunta. Viitattu 5.11.2023.
12. ↑  Suomen Hyötytuulelta investointipäätös Polusjärven tuulipuistosta Pyhäjoelle *hyotytuuli.fi*.  27.8.2019. Pori:  Hyötytuuli Oy. Viitattu 5.11.2023.
13. ↑  Niemelä, Lauri: Tuu­li­voi­ma­la­kul­je­tuk­set myö­häs­ty­vät, taus­tal­la Suezin kanavan tuk­ki­nut alus *raahenseutu.fi*.  05.08.2021. Raahe:  Raahen Seutu. Viitattu 5.11.2023.

Aiheesta muualla
----------------

* Hyötytuuli Oy:n kotisivut
* Hyötytuuli Oy: valokuvia (valitse valikosta, valokuvia)
* Voimalaitokset *fingrid.fi*. Helsinki:  FINGRID.